Иван Вазов
На един атеист

chitanka.info

Тук почива смъртний тоз,

кой в съмненье вечно трайше,

бог за него бе въпрос

и сам себе си не знайше

дали истина е той!

Най-подир му домъчнява

се така да се съмнява

и тъй снощи в съня свой

къмто другий свят отиде,

та самичък там да види

и да знае занапред

що да вярва в тоя свет!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.